Corsaren, 1843-11-17
Schleswig-Holsteinernes store Armee. "Forvar Dig, forvar Dig, Der kommer en Nytter og ta'er Dig." Hidtil har jeg hængt ved Dig, Du slette Væsen af en Corsar, saa trofast som det danske Folk ved sin sonveraine Arveherre og Konge, ja saa troligt som Theaterdirectionen ved sine skimlede Coulisser og dito Stykker; høiere end en Hundeelsker sine Hvalpe har jeg elsket Dig; ja, hør og hvi Dig i Stovet: jeg har endog elsket Dig mere end det danske Cancelli elsker en Beslaglæggelse; hvor stor min Kjærlighed da har været, ladet sig lettere føle end beskrive, (dog, du fatter den vel, da Du er temmelig inde i Cancelliets Kjærlighed til Beslag). Men nu bliver du mig for slem. At angribe et Folks helligste og ærværdigste Ting, at tvivle og Sandheden af dets Oraklers Udsagn, ja, hvad som værre er, drive Spot og Gjøglespil med et Folks største Helte, det er dog for galt. Fy, Du maa skamme Dig! Ja bliv Du kun vred: Sandheden skal alligevel frem, om det saa var igiennem mine Sidebeen. Har Du ikke i dine sidste Numre været uforskammet nok til at omtale enkelte af vore Coryphæhoveder paa en Maade, som enhver brav og ægte Schleswig-Holstener maa ærgre sig sort over? Har Du ikke f. Ex. afbildet en Ræv i Præstekjole? Det manglede kun i din Ondskab, at Du herved skulde have meent den aabne og ærlige Patriot, den høieste Herres og Hertugs fromme og nidkjære Tjener Pastor Lorenzen i Adelby? Og nu Kjøbmand Todsen, hvorledes har Du handlet med ham? At sætte ham, vor største Taler, Nationens Pryd og Ziir, i Bladet til Spot og Latter for Vægteren i Tøndern, (som holder Corsaren)! Hvad har endvidere Advokat Bremer gjort Dig, at Du gaaer hen og vanzirer hans ærværdige skaldede Hoved med en Paryk, og hans tydske Mund med, "ein Knebelsbart "?*) At udsætte slige brave og hæderlige Mænd for de Dansksindedes Latter her i vort Paradiis Nordelbingien - tilstaae det: er det Ret? Ved denne din Adfærd har Du saaledes opirret alle sande Schleswigholstenere imod Dig, at dit Liv endog er i Fare. - Dog for at at Du endnu ikke skal døe for Schleswigholstenernes Tænder, (skjøndt, hvis en Schleswigholstener aad Dig levende til Frokost, var det Løn som forskyldt), vil jeg for denne ene Gang handle som Ven imod Dig; dog paa den betingelse, at Du lader vort Storhertugdømme Nordelbingien i Ro; hvis ikke, skal jeg af al Magt ophidse Schleswigholstenerne imod Dig, saa kan Du have *) Dette vil dog idag findes ændret. det saa rart, især da Du vel veed, at de ere sande Tre-Alens Karle, med Haar paa Tænderne og Neglene, Folk som ikke frygte om det saa var Helvedes egen Storhertug; og faae de først Kløer i Dig, disse topmaalte - Fjender, Du slipper min Tro ikke med Mulkt eller Vand og Brød; nei de æde Dig med Hud og Haar. Hør nu og skjælv over, hvad jeg her vil meddele Dig. - Man udruster i denne Tid en Armee imod Dig og alle Tydsthedens Fjender, en Armee af lutter Schleswigholstenere. - Tænk Dig, hvad det vil sige! Skulde Du imidlertid ikke have noget klart Begreb om, hvor grumme Schleswigholstenerne ere, saa tænd Dig blot en Cigar, min Ven, gaae med den i Munden igjennem Colonnaden ved Amalienborg, og - er det en Garderkarl fra Schleswig eller Holsteen, der har Vagt jeg kan forsikkre Dig, det vil gaae Dig ilde. Armeens Feltraab er: "die Dänen hinaus, nur Deutsch". - Du maa nu ikke vente paa, at der bliver erklæret Dig aabenbar Krig; nei! De Karle ere anderledes listige; hemmeligt ville de gaae tilværks, de komme bag paa Dig som en Tyv om Natten; ethvert Krigspuds ville de ikke forsmaae for at overliste Dig. For at Du imidlertid kan see, hvor unyttig enhver Modstand er, vil jeg give Dig et Overblik over de effective Stridskræfter, Fjenden stiller i Marken, Armeens Anførere &c. &c., samt de forskjellige Divisioners respective Felttegn. Viid da, at Overstcommanderende for den schlesvigholsteenske Armee er Pastor Lorenzen i Adelby, en from og nidkjær Herrens Tjener, listig som Ræven og klog som Hunden, det siger jeg høit og lydeligt til hans Berømmelse. Fra ham og hans udgaae alle de veloverlagte Planer til din og Danskhedens Undergang. Han lægger Planerne og stober Kuglerne, ja styder sommetider selv, som da han ved en Præken opfordrede sin Menighed til at subskribere til Landesbanken. Hvad der end mere gjor ham farlig, er: 1) hans Fromhed, 2) den Anviisning paa Himmerige, han meddeler sine Tilhængere, 3) hans Venskab, og Forbindelse med Hs. Durchl. Hertugen af Augustenborg og Prindsstatholderen. Som mystisk-obskurantisk Theolog er han Udgiver af Flensb. Religionszeitung, og bivaanede i denne Egenskab det schleswig-holstenske Redacteurmøde i Rendsborg i Sommer, for at "passe paa at der ingen Dumheder blev begaaet". Han er en Prophet i Ordet og Vennen, og i det Hele en schleswig-holstensk Magister Lindberg. Under Commando af denne Guds Mand staae de 5 Compagnier, der udgjøre Hærens Hovedstyrke. 1ste Compagni, kaldet "Issehoer Wochenblant", under Anførsel af Senator Schönfeldt; Næstcommanderende er Advokat Lobedanzo. Folk ville vel paastaae, at Lobedanzo er den rette Compagniechef; det kan jeg imidlertid ikke sige forvist. Blandt det underordnede Mandskab vil jeg først nævne den ærværdige "eisenfaste" Vater Löck, auch genannt "der Danenfresser". (see Corsaren Nr. 108). Samme Löck er blandt andre Meriter bekjendt af Festen i Haddeby, hvor man paasatte ham en Borgerkrone af Sølv, formedelst hans patriotiske Bestræbelser. Skade, at Löck ikke selv var tilstede ved Festen, da man paasatte ham Æreskronen, og den maatte derfor, als hauptlose Schaustück paradiren". Herhen hører ogsaa Landinspecteur Tidemann bekjendt af sine Oprørstaler, den schleswig-holstenske O'Connel, der, da han først havde sørget for Kone og Børn paa Mødet i "Hundeklemmen" ved Apenrade, reiste om fra By til By for at samle Actier til en "Landesbank", naar han saa faaer den i Stand, bliver den jo rigtignok hævet af Regjeringen; hans videre Fortjenester see Cors. Nr. 108. - Nu komme vi til de 3 AdvokatNotabiliteter fra Schleswig: Gülich, som vil banlyse det danske Flag*), Beseler, som vil have Haderslev Amt adskilt fra Storhertugdommet Nordelbingien, og Reicke, som ved Festen (das "Zweckessen") i Angeln gav hver Bonde 2 Daler Courant (dog ikke af sin egen Lomme), for at raabe Hurra for Landesbankens "Gedeihen", for Cancellipræsidenten Grev Criminil, for Schleswig-Holsteins Frihed til at danne en Stati Staten: alle 3 store Mænd (see Corf. Nr. 117) og ægte Patrioter. Respect for dem, Hører Du? I dette Compagni staaer ogsaa Antisilialbankisten og Flensborgerudspyeren Advokat Bremer, berømt ved sine geniale patriotiske Skaaler, f. Ex. for Sangforeningen "saa langt den tydske Tunge rækkede" (see Corf. Nr. 109), og for at de nordelbingiske Krigere, ifølge i "unsre Verfassung von 1460" ikke skulle lære "høire og venstre om" paa Dansk; ligeledes en Meddirekteur for Flensborger-Sangforening (som endnu ikke har faaet nogen Fane), Didrichsen, samt den høist udmærkede Flensborger-Correspondent for Jtzehoer-Bladet, det lille "r", ogsaa kaldet Jernkræmmer Jwersen. Saavidt vides have følgende tre Herrer ogsaa aflagt Troskabseden til Itzehøer-Compagniets Fane, die deutsche Zunge nemlig Hertugens høitbetroede Mand, Dr. Steffens i Norborg, Hr. von Storm fra Husum, der paastaaer at "Alting i Verden er Logn, undtagen det, som Tydskerne sige", samt Advokat Gotfriedsen fra Haderslev, "der i den schleswigske Stænderforsamling gjendrev de Dansktalendes Ord, skjøndt han ei forstod dem, idet han oversatte de Deputeredes danske Ord paa Tydsk og giendrev dem paa Tydsk." (see Corsaren Nr. 14.) - ein wunderbares Genie. Til Trosset i Jtzehoer-Compagniet høre Advokat Lundius og Taleren Todsen i Tøndern, Advokat Bruhn i Apenrade, Stibolt og Dr. Marcus i Haderslev, foruden en heel Modd - eller hvad jeg vilde have sagt - en heel Flok af Præster og Skolelærere. Dette er det talrigste Compagnie. 2det Compagni "Rendsburger Wochenblatt". med Bondehoiskolens Rector Lütgens til Chef; Næstcommanderende ere Dhrr. Advotater Bauditz og Lohse, der som Medlem af Filialbanksdeputationen fik en Næse, men erklærede siden, at den saae anderledes ud, end han først havde fortalt. Naar Du kommer i Felten med dette Compagni, da behøver Du blot at invitere Chefen til en lille l'hombre og - han lader Dig med Fred. Pas alene paa, at han ikke bliver Beet; især maa Du ikke gjøre ham Codille, thi det lider Manden ikke. Vil Du være rigtig gode, saadan extra gode Venner i med ham, saa - giv ham Credit, hvis han taber til Dig, og jeg indestaaer Dig for hans Venskab. 3die Compagni "Oldesloer Wochenblatt" Dette commanderes af en lystig Fætter og god Fyr, ved Navn C. Cock, der vel er din og Danskhedens arrige Fjende, saa at han i Vinter kom under speciel Censur, (han sender nu sine Oprørsartikler til Rendsborg, hvor Censor er mere liberal) men dog let at stifte Forlig med. Drik 1 a 2 Flasker rigtig god Viin med ham, og han er din Ven; knæk Halsen paa en 3 ie Flaske, - han falder Dig om Halsen og kysser Dig; spendeer en 4de Flaske - han gaaer i Døden for Dig. Men det siger jeg i Forveien, Du maa ikke være kneben; Vinen skal være god, thi han er en Kjender; hvis ikke, svarer jeg forJngenting. 4de Compagni, "Lyna", fra Haderslev. under Anførsel af Subrector Volqvardsen, der ved sin Stilling ved Latinskolen kan indpode. germaniske Principer i de vordende Embedsmænd fra første Haand. Hans Undergivne bestaae af en Flok Advokater med Heiberg i Schlesvig i Spidsen. - Dette Compagni har før været en sand "legio fulminatrix" (Lynilds-Bataillon), nu derimod gaaer det tilagters med det. Det har nemlig udsendt saa mange tydske Lynog Banstraaler, har udspyet saa megen tydsk Gift og Galde, at det snart er reent bankerot, og har nu i Sinde at opgive sit Bo til SkifteRettens Behandling, idet det for Fremtiden vil stride halv paa Tydsk og halv paa Dansk. Jngen gal Jdee. Dette Bankerotteer-Compagni bærer følgende Fane. Vi komme tilsidst til den vindtørre Rosin i Enden af den tydske Pølse, nemlig: 5e Compagnie: "Eckernforde Wochenblatt." Chefen herfor er en Literatus Hansen, ogsaa Udgiver af "Nordelbingische Blåtter". Denne Deel af Hæren er temmelig let at klare; skyd blot et Skud lost Krudt paa den - og den blæser bort med Røgen; thi den er saa let, mager, og tør som en Cappeler Heering. og har noget over 37 Abonnenter. Nordelbingien, d. 5te i Slagtemaaneden. Din hidtil tro og hengivne Schleswigholstener-Ven,